section_heading: Životopis
paragraph_text: Obnašao je više društveno-polit. dužnosti u Puli i Istri. Književni mu je prvijenac socrealistički intoniran roman Dva susreta (1957.). Autor je drama: Pramaliće (1965.), Svitlo pod kopon (1970.), Vragu na putu (1974.), Šesta subota (197.6) i dr., izvođenih na pulskim i riječkim pozornicama. Okušao se i u humorističkim radovima. Napisao je filmski scenarij Spod te Učke gori (1973.), a najambicioznije mu je djelo roman Crvena jutra (1980.). Zavičajno određen i moralizatorski angažiran, opće i društveno pretpostavljao je individualnom i osobnom, a nedostatke fabule nadomještao vizualnošću. Nekoliko mu je tekstova uglazbljeno. Član upravnog odbora Čakavskog sabora u prvom mandatu. Uređivao Glas Istre (1971. – 1973., 1975. – 1976.). Član uredništva časopisa Matice hrvatske iz Pule Istarski mozaik.